**פרוטוקול ישיבת ועדת הבחירות המקומית**

**פסגת זאב**

**התקיימה:** יום ראשון, י"ט אב (9.8.2020), במינהל קהילתי פסגת זאב.

**חברי ועדה משתתפים:**

עו"ד רבקה הלפר – יו"ר הועדה

רני רוזנהיים – נציג עיריית ירושלים

דורית שטרית – נציגת החברה למתנסים

רוני סילפן – מנהל מינהל קהילתי שאין בו בחירות במועד זה

יעל כהן – מנהלת המינהל הקהילתי פסגת זאב, מזכירת הועדה.

**נעדרה:**  אופירה דניאל – נציגת ציבור, ביקשה לפרוש מהחברות בועדה.

**הצטרפה:** דורין שמעי, מנהלת מחלקת קהילה, מינהל קהילתי פסגת זאב.

**על סדר היום**

1. הכירות.
2. תיאום ציפיות והבנת תפקיד הועדה.
3. אישור החלוקה לאזורי בחירה פנימיים.
4. אישור תקציב ותוכנית העבודה לבחירות.
5. קביעת לו"ז לפגישות הועדה הבאות.

**מהלך הפגישה**

1. נערכה היכרות בין חברי הועדה.
2. חברי הועדה קראו במשותף את פרק התקנון העוסק בתפקיד הועדה.
3. בפני חברי הועדה הוצגה הצעה לחלוקה לאזורי בחירה פנימיים (מצורפת מפה, טבלה המפרטת את שמות הרחובות בגבולות שבין האזורים, את מספר החברים שכל אזור יוכל להכניס להנהלה וכן את מספר בעלי זכות הבחירה באותו אזור). חלוקה זו מתבססת על החלוקה הגיאוגרפית הטבעית המקובלת של השכונה ומייצרת ארבעה אזורי בחירה: צפון (חבר אחד), מערב (חבר אחד), מרכז (3 חברים), מזרח + דרום (4 חברים). סה"כ 9 חברי הנהלה.

**הוחלט:** חברי הועדה אישרו פה אחד את מתווה החלוקה המוצע.

בנוסף התקיים דיון בשאלה מה מספר הפתקים שיוכל להכניס לקלפי כל אחד מהבוחרים (הסוגיה רלבנטית באזורי הבחירה: מרכז ומזרח דרום), האם אחד או יותר.

**הוחלט:** הבוחרים יוכלו להטיל לקלפי פתק אחד בלבד, הכולל את שמו/ה של אחד/ת המועמדים באותו אזור בחירה. בכל אזורי הבחירה.

1. הוצגה בפני הועדה תוכנית עבודה ותקציב להובלת הבחירות (מצורפים).

**הוחלט:** הועדה אישרה פה אחד את התקציב ואת תוכנית העבודה.

1. הפגישות הבאות של הועדה יתקיימו במתכונת זום, בשעה 20:00 בערב בתאריכים:

9.9.2020, 16.9.2020, 23.9.2020 וה- 30.2020.

לקראת כל אחת מהפגישות יקבלו חברי הועדה רשימה של תושבים שהגישו מועמדות בצירוף הטפסים והחומרים שהוגשו על ידם.

בישיבות אלה הועדה תאשר או תפסול את מועמדותם על סמך המסמכים שהם הציגו.

החלטות הועדה ישלחו למגישים וכן יפורסמו באתר האינטרנט של המינהל.

**רשמה:** יעל כהן.